
Αύξηση εισφοράς της Ελλάδος προς το Διεθνές Ινστιτούτο 

Διοικητικών Επιστημών (Δ.Ι.Δ.Ε.). ;. 1 

Ορισμός τακτικού μέλους του Ανωτάτου Πειθαρχικού Συμ¬ 
βουλίου. 2 

Συγκρότηση του κατά το άρθρο 99 του Συντάγματος και του 

Ν. 693/1977 Δικαστηρίου Αγωγών Κακοδικίας.3 

Έγκριση του Κανονισμού αδειών του Προσωπικού της Δημό¬ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 5398 - (1) 

Αύξηση εισφοράς της Ελλάδος προς το Διεθνές Ινστιτούτο Διοικη¬ 
τικών Επιστημών (Δ.Ι.Δ.Ε.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου μόνου του Ν. 4849/1930 «Περί εγκρίσεως ει¬ 
σφοράς της Ελλάδος εις το Διεθνές Συνέδριο των Διοικητικών 
Επιστημών» όπως αντικαταστάθηκε με τις όμοιες του Ν.Δ. 
2467/1953. 

β. Του Ν.Δ. 321/1969 «περί κώδικος Δημοσίου Αογιστι- 
κού». 

γ. Του Ν. 1869/1989 «περί προσωρινής διοίκησης των Εσό¬ 
δων και Εξόδων του Κράτους και των Ειδικών Υπηρεσιών κατά 
το έτος 1990. 

2. Το καταστατικό του Διεθνούς Ινστιτούτου Διοικητικών Επι¬ 
στημών «περί καθορισμού των εισφορών των Κρατών Μελών από 
το Διοικητικό Συμβούλιο. 

3. Την 86560/8.12.1983 απόφαση των Υπουργών Εσωτε¬ 
ρικών και Οικονομικών με την οποία ορίστηκε σε 124.872 Βελ¬ 
γικά Φράγκα η ετήσια εισφορά της Ελλάδος προς το Διεθνές Ιν¬ 
στιτούτο Διοικητικών Επιστημών. 

4. Την από 2 Σεπτεμβρίου 1988 απόφαση του Ινστιτούτου 
Διοικητικών Επιστημών στη Βουδαπέστη κατά την 27η σύνοδο 
αυτού, για την αύξηση της Εισφοράς των Κρατών μελών κατά 
ποσοστό 5% για το έτος 1990, αποφασίζουμε: 

1. Εγκρίνουμε την αύξηση της Ελλάδος προς το Διεθνές Ινστι¬ 
τούτο Διοικητικών Επιστημών (Δ.Ι.Δ.Ε.) που αποφασίστηκε από 
το Διοικητικό Συμβούλιο αυτού κατά την 27η σύνοδο αυτού στη 


Βουδαπέστη την 2α Σεπτεμβρίου 1988 κατά ποσοστό 5% επί 
της ετήσιας εισφοράς των 124.872 Βελγικών Φράγκων που κα¬ 
ταβάλλει η χώρα μας προς αυτό, και ορίζουμε την ετήσια εισφορά 
σε 131.116 Βελγικά Φράγκα. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 22 Φεβρουάριου Τ 990 

οι ΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΟΝ 

θ. ΚΑΤΡΙΒΑΝΟΣ Γ. ΑΓΑΠΗΤΟΣ 

-♦- 

Αριθ. 17980 (2) 

Ορισμός τακτικού μέλους του Ανωτάτου Πειθαρχικού Συμβου¬ 
λίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Την 131958/89 απόφασή μας, με την οποία συγκροτή¬ 
θηκε το Ανώτατο Πειθαρχικό Συμβούλιο για την από 1ης Ια¬ 
νουάριου μέχρι 31ης Δεκεμβρίου 1990 χρονική περίοδο. 

2. Το 13/1990 πρακτικό συμπληρωματικής κληρώσεως μέ¬ 
λους του Ανωτάτου Πειθαρχικού Συμβουλίου αποφασίζουμε: 

Ορίζουμε τον Ιωάννη Σχινά, καθηγητή της Νομικής Σχολής 
του Δημοκριτείου Πανεπιστημίου Θράκης, Τακτικό μέλος του 
Ανωτάτου Πειθαρχικού Συμβουλίου της χρονικής περιόδου από 
1ης Ιανουάριου μέχρι 31 Δεκεμβρίου 1990, σε αντικατάσταση 
του Κων/νου Κωνσταντινίδη, ο οποίος έχει εκλεγεί βουλευ¬ 
τής. 

Αθήνα, 21 Φεβρουάριου 1990 

ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΣΤΑΜΑΤΗΣ 
—^-♦-: 

Αριθ. 6038 (3) 

Συγκρότηση του κατά το άρθρο 99 του Συντάγματος και του Ν. 

693/1977 Δικαστηρίου Αγωγών Κακοδικίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Σύμφωνα με: 

1. Τις διατάξεις του άρθρου 99 του Συντάγματος και τις δια¬ 
τάξεις του άρθρου 2 παρ. 2 του Ν. 693/1977 συγκροτείται το 
Ειδικό Δικαστήριο Αγωγών Κακοδικίας για το έτος 1990 και 

απαρτίζεται, από τον Πρόεδρο του Συμβουλίου της Επικράτειας, 
ως Πρόεδρο και από τα παρακάτω μέλη που κληρώθηκαν από 
την Ολομέλεια του Συμβουλίου της Επικράτειας κατά τις συνε¬ 
δριάσεις της 12ης Ιανουάριου 1990 (αριθμός πρακτικού 1/ 
1990 και της 9ης Φεβρουάριου 1990 (αριθμός πρακτικού 11/ 
1990). 

Α’ ΤΑΚΤΙΚΑ 

1., Γεώργιο Κουβελάκη, Σύμβουλο της Επικράτειας. 

2. Κων/νο Παπαδόπουλο, Αρεοπαγίτη. 

3. Χαρ. Ψυρρή, Σύμβουλο του Ελεγκτικού Συνεδρίου. 

4. α) Κων/νο Παμπούκη, Καθηγητή των νομικών μαθημά¬ 
των του Πανεπιστημίου Θεσ/νίκης. 

β) Αθαν. Παπαχρήστου, Καθηγητή των νομικών μαθημάτων 
του Πανεπιστημίου Αθηνών. 

5. α) Γεώργιο Κουτρούκη, δικηγόρο του Ανωτάτου Πειθαρχι¬ 
κού Συμβουλίου των Δικηγόρων και 

β) Αεωνίδα Αυδή, δικηγόρο του Ανωτάτου Πειθαρχικού Συμ¬ 
βουλίου των Δικηγόρων. 

Β' ΑΝΑΠΑΗΡΩΜΑΤΙΚΑ 

1. α) Ηλία Παπαγεωργίου και β) Κίμωνα Γ. Χαλαζωνίτη, 
Συμβούλους της Επικράτειας. 

2. α) Χρήστο Κανέλλο και β) Κων/νο Κωστόπουλο, Αρεοπα- 
γίτες. 

3. α) Στυλιανό Χριστονάκη και β) Κων/νο Παπαδόπουλο, 
Συμβούλους του Ελεγκτικού Συνεδρίου. 

4. α) Κων/νο Κεραμέα, Καθηγητή των νομικών μαθημάτων 
της Νομικής Σχολής του Πανεπιστημίου Αθηνών. 

β) Ιωάννη Βούλγαρη, καθηγητή των νομικών μαθημάτων της 
Νομικής Σχολής του Πανεπιστημίου Θράκης. 

γ) Πέτρο Παπαδάτο, καθηγητή νομικών μαθημάτων του Πα¬ 
νεπιστημίου Αθηνών και 

δ) Κων/νο Καλαβρό, Καθηγητή νομικών μαθημάτων του 
Πανεπιστημίου Θράκης. 

5. α) Αναστάσιο Τζαβέλλα β) Χρ. Αργυρόπουλο γ) Αναστάσιο 
Κεφαλέα και δ) Π*''«γιώτη Πανοτόπουλο, δικηγόρους μέλη του 
Ανωτάτου Πειθαρχικού Συμβουλίου των Δικηγόρων. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 20 Φεβρουάριου 1990 

ο ΥΠΟΥΡΓΟΣ 

ΚΩΝ/ΙΜΟΣ ΣΤΑΜΑΤΗΣ 
-♦- 

Αριθ. οικ. 22832/461 (4) 

Έγκριση του Κανονισμού αδειών του Προσωπικού της Δημόσιας 
Επιχείρησης Πολεοδομίας και Στέγασης (ΔΕΠΟΣ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
Έχοντας υπόψη: 

1. Τις διατάξεις της παραγράφου 3β του άρθρου 12 του κεφα¬ 
λαίου Γ του Π.Δ/τος 811/1980 «περί τροποποιήσεως, συμπλη- 
ρώσεως και διαμορφώσεως σε ενιαίο κείμενο της περί ΔΕΠΟΣ 
υφισταμένης νομοθεσίας» (Α 198). 

2. Την υπ’ αριθ. 1118/189/29.11.1989 απόφαση του Διοι¬ 
κητικού Συμβουλίου της ΔΕΠΟΣ με την οποία εγκρίνεται ο Κα¬ 
νονισμός αδειών του προσωπικού αποφασίζουμε: 

1. Εγκρίνεται ο Κανονισμός αδειών του προσωπικού της ΔΕ¬ 
ΠΟΣ, όπως καταρτίστηκε και εγκρίθηκε με την υπ’ αριθ. 1118/ 
189/29.11.1989 απόφαση του Διοικητικού Συμβουλίου της 
ΔΕΠΟΣ, αντίγραφο του οποίου δημοσιεύεται με την απόφαση 
αυτή. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 23 Φεβρουάριου 1990 

ο ΥΠΟΥΡΓΟΣ 

ΚΩΣΤΑΣ ΛΙΑΣΚΑΣ 


ΚΑΝΟΝΙΣΜΟΣ ΑΔΕΙΩΝ ΤΟΤ ΠΡΟΣΩΠΙΚΟΥ ΤΗΣ 
ΔΗΜΟΣΙΑΣ ΕΠΙΧΕΙΡΗΣΗΣ ΠΟΑΕΟΔΟΜΙΑΣ ΚΑΙ ΣΤΕΓΑ- 

. ΣΗΣ 
(ΔΕΠΟΣ) 

ΚΕΦΑΛΑΙΟ Α' ΓΕΝΙΚΕΣ ΔΙΑΤΑΞΕΙΣ 
Άρθρο 1. Αντικείμενο Κανονισμού 

Ο παρών Κανονισμός καθορίζει τους όρους σύμφωνα με τους 
οποίους χορηγείται άδεια απουσίας για διάφορους λόγους, στο 
Προσωπικό της Δημόσιας Επιχείρησης Πολεοδομίας και Στέγα¬ 
σης (ΔΕΠΟΣ). 

Άρθρο 2. Προσωπικό. 

Ως Προσωπικό για τον Κανονισμό αυτό θεωρούνται: 
α. Το τακτικό Προσωπικό: 
β. Το Προσωπικό με σύμβαση αορίστου χρόνου, 
γ. Το Προσωπικό με σύμβαση ορισμένου χρόνου. 
ΚΕΦΑΛΑΙΟ Β’ 

Άρθρο 3. Κανονικές Άδειες. 

1. Όλο το Προσωπικό μετά τη συμπλήρωση ενός χρόνου 
πραγματικής υπηρεσίας δικαιούται κανονική άδεια με αποδοχές. 
Η διάρκειά της ορίζεται σε 20 εργάσιμες μέρες και μέχρι 22 ερ¬ 
γάσιμες μέρες μετά συνεχή υπηρεσία στη ΔΕΠΟΣ τριών χρόνων. 

2. α. Όλα τα αιτήματα του Προσωπικού για τη χορήγηση κα¬ 
νονικής άδειας υποβάλονται στη ΔΟΠΔ (Τμήμα Προσωπικού) με 
σχετική εισήγηση του αρμόδιου Διευθυντή. 

β. Η χορήγηση των κανονικών αδειών γίνεται από το Διευθυ¬ 
ντή ΟΠΔ, αφού εξετάσει μόνο το νομότυπο της κανονικής άδειας 
(μέρες άδειας, υπόλοιπο καν. άδειας κ.λπ.). Οι Διευθυντές των 
Υπηρεσιών έχουν την ευθύνη για το προγραμματισμό των καν. 
αδειών των υποιλλήλων που ανήκουν στη Διεύθυνσή τους. 

γ. Μέχρι 15 Μαΐου θα πρέπει οι υπάλληλοι να έχουν υποβάλ¬ 
λει τις αιτήσεις τους για το χρόνο χορήγησης της καν. άδειάς του, 

• ούτως ώστε να είναι δυνατόν να πραγματοποιηθεί ο προγραμμα¬ 
τισμός των καν. αδειών και να υποβληθεί η σχετική κατάσταση 
καν. αδειών στη Διοίκηση προς έγκριση. 

δ. Σε περίπτωση διαφοράς, για το χρόνο χορήγησης της καν. 
άδειας, μεταξύ υπαλλήλου και Διευθυντή, η διαφορά θα επιλύεται 
από τη Διοίκηση. 

'3. Η χορήγηση κανονικής άδειας είναι υποχρεωτική για την 
Επιχείρηση. Στους υπαλλήλους που αναχωρούν με κανονική 
άδεια, η Επιχείρηση προκαταβάλλει το επίδομα αδείας και τις 
αποδοχές των ημερών της άδειας. Μετά από αίτηση του υπαλλή¬ 
λου είναι δυνατόν να μεταφερθεί μέρος της κανονικής άδειας στον 
επόμενο χρόνο. Το μέρος αυτό δεν μπορεί να ξεπερνά τις 10 μέρες 
και θα πρέπει να εξαντλείται πριν από την κανονική άδεια του 
επόμενου χρόνου. Πάντως η μεταφορά αυτή της κανονικής 
άδειας δεν μπορεί να ξεπερνά τα (2) δύο συνεχόμενα χρόνια. Στις 
περιπτώσεις κατάτμησης των κοινονικών αδειών και γενικά για 
όλο το Προσωπικό που δεν έχει κάνει χρήση της άδειας το επί¬ 
δομα της κανονικής άδειας καταβάλλεται το μήνα Ιούνιο κάθε 
έτους (30.6). 

• 4. Η κανονική άδεια μπορεί να διακοπεί: 
α. αφού το ζητήσει τουλάχιστον μια μέρα πριν ο υπάλληλος και 
γίνει αποδεκτό από το Διευθυντή της Υπηρεσίας του και 
β. όταν το ζητήσει η Επιχείρηση η οποία πρέπει να ενημερώσει 
δύο μέρες πριν τουλάχιστον τον υπάλληλο. 

Η διακοπή γίνεται με έγγραφη αιτιολογημένη πρόταση από το 
Διευθυντή ή τη Διοίκηση προς τον εργαζόμενο που αναφέρεται και 

το διάστημα της διακοπής. Το έγγραφο αυτό κοινοποιείται και 
στο Τμήμα Προσωπικού. Στην περίπτωση αυτή πληρώνονται τα 
έξοδα επιστροφής από τον εργοδότη (αερ. εισητήριο, εισητ. 
πλοίου) μετά από προσκόμιση των σχετικών παραστατικών. Σε 
περίπτωση επιστροφής με αυτοκίνητο, πληρώνονται τα έξοδα 
όπως ακριβώς ορίζει η απόφαση του Δ.Σ. για τη χιλιομετρική 
αποζημίωση. Ο εργοδότης βαρύνεται με την αποζημίωση της 
επανόδου στον τόπο διακοπών. Η μη εκτέλεση της εντολής δια¬ 
κοπής της άδειας για ανυπαίτιο κώλυμα, δεν βαρύνει τον υπάλ¬ 
ληλο. 

5. Για τους υπαλλήλους που προστατεύουν πρόσωπα του άρ¬ 
θρου 5, της παραγράφου 2, της περίπτωσης 2.1., των εδαφίων 
α, β, γ και δ, η Επιχείρηση υποχρεούται, κατά τον προγραμματι¬ 
σμό του χρόνου χορήγησης των ετήσιων κανονικών αδειών του 
Προσωπικού να λαμβάνει υπόψη τις ανάγκες τους κατά προτε¬ 
ραιότητα. 

6. Υπάλληλοι που δεν έχουν συμπληρώσει ένα χρόνο στην Επι¬ 
χείρηση μπορούν μετά από αίτησή τους να πάρουν μέρος της κα¬ 
νονικής άδειας. Οι μέρες άδειας σε αυτή την περίπτωση είναι το 
ποσοστό των ημερών άδειας που προκύπτει από το συνολικό 
χρόνο απασχόλησής τους. Η άδεια αυτή συμψηφίζεται με την κα¬ 
νονική άδεια του πρώτου χρόνου. Για την άδεια αυτή ο υπάλλη¬ 
λος πληρώνεται το αντίστοιχο επίδομα. 

7. Η κανονική άδεια των μισθωτών που υπάγονται στις διατά¬ 
ξεις οτυ Ν. 963/79 «περί επαγγελματικής αποκατάστασης ανα¬ 
πήρων και εν γένει ατόμων μειωμένων ικανοτήτων» αυξάνεται 
κατά (6) έξι μέρες επιπλέον της κανονικής άδειας που δικαιούνται 
σύμφωνα με τις ισχύουσες κάθε φορά διατάξεις. 

ΚΕΦΑΛΑΙΟ Γ: ΕΙΔΙΚΕΣ ΑΔΕΙΕΣ 

Άρθρο 4. Άδειες Ασθένειας. 

Ί. Υπάλληλος της ΔΕΠΟΣ ο οποίος λόγω ασθένειας πιστο¬ 
ποιούμενης από το γιατρό της Επιχείρησης, εφόσον υπάρχει, ή 
από το ΙΚΑ, απέχει από την εργασία του, δικαιούται άδεια ασθέ¬ 
νειας με αποδοχές. 

2. Σε κάθε περίπτωση ασθένειας ή ατυχήματος το Προσωπικό 
δικαιούται άδεια μετ’ αποδοχών σύμφωνα με την παρ. 3. 

3. Για κάθε περίπτωση ασθένειας η οποία οφείλεται σε οποιον- 
δήποτε λόγο, τα χρονικά όρια και η παράτασή τους καθορίζονται 
από το ΙΚΑ και εφαρμόζονται υποχρεωτικά από τη ΔΕΠΟΣ. Για 
όλο το διάστημα που το ΙΚΑ μισθοδοτεί τον υπάλληλο η ΔΕΠΟΣ 
συμπληρώνει τις μηνιαίες αποδοχές του. 

4. α. Σε περίπτωση θανάτου διπλάσιου ή πλήρους ανικανότη-: 
τας καταβάλλεται εφάπαξ αποζημίωση που είναι ίση με το διπλά¬ 
σιο του δικαιουμένου ποσού αποζημίωσης, λόγω απόλυσης. Στην 
περίπτωση θανάτου το ποσό καταβάλλεται στους νόμιμους· δι¬ 
καιούχους. Σε περίπτωση μερικής διαρκούς ανικανότητας κατα¬ 
βάλλεται εφάπαξ αποζημίωση αντίστοιχου ποσοστού του ανω¬ 
τέρω ποσού με το καθοριζόμενο ποσοστό ανικανότητας που ορίζει 
η επιτροπή του ΙΚΑ. Από τις αποδοχές της άδειας ασθένειας εκ- 
πίπτονται τα από τους ασφλαιστικούς φορείς (τα εκ της αναγκα¬ 
στικής από το νόμο ασφάλισης) παρεχόμενα επιδόματα. Σε περί¬ 
πτωση συνταξιοδότησης καταβάλεται εφάπαξ αποζημίωση που 
είναι ίση με το ποσό της αποζημίωσης που δικαιούται ο εργαζόμε¬ 
νος λόγω απόλυσης. 

5. Για τις τρεις πρώτες μέρες απουσίας υπαλλήλου από. την 
Επιχείρηση λόγω ασθένειας ή ιατρικών εξετάσεων δεν απαιτείται, 
σχετική άδεια γιατρού του ασφαλιστικού φορέα, αρκούν οι βεβαι¬ 
ώσεις ιατρών ή εξατάσεις. Στην περίπτωσςη αυτή η Επιχείρηση 
καταβάλλει πλήρεις αποδοχές στον υπάλληλο. Για τη διαπί¬ 
στωση της ασθένειας η Επιχείρηση διατηρεί το δικαίωμα να συμ¬ 
βληθεί με ιδιώτη γιατρό. 

6. Για μια μέρα ασθένεια το μήνα δεν χρειάζεται από τον υπάλ¬ 
ληλο υπεύθυνη δήλωση του Ν. 1599/86. 


7. Η δήλωση του Ν. 1599/86 είναι υποχρεωτική για απουσία 
λόγω ασθένειας για 2 και 3 ημέρες το μήνα συμπληρώνεται και 
υποβάλλεται από τον υπάλληλο στο Τμήμα Προσωπικού στο τέ¬ 
λος του μήνα. Η δήλωση υποβάλλεται και όταν οι τρεις μέρες 
ασθένειας για τον κάθε μήνα δεν είναι συνεχείς. 

8. Η πέραν των τριών ημερών ασθένεια-δικαιολογείται μόνο με 
άδεια από τον κύριο ασφαλιστικό φορέα του υπαλλήλου. Στην 
προκειμένη περίπτωση η αμοιβή του μισθωτού γίνεται σύμφωνα 
με τον παρόντα Κανονισμό. 

9. Σε περίπτωση συνεχόμενης ή μη ασθένειας για οποιρδήποτε 
διάστημα, η Επιχείρηση υποχρεούται σε πλήρη καταβολή των 
αποδοχών για τη διάρκεια των απουσιών και παρακρατείται 
μόνο το ποσό που πληρώνεται από την κύρια ασφάλιση. 

10. Μετά από οριστική και αμετάκλητη απόφαση του κύριου 
ασφαλιστικού φορέα περί μερικής ή ολικής ανικανότητας και μετά 
την συνταξιοδότησή του επιτρέπεται η ΔΕΠΟΣ να προχωρήσει 
στην απόλυση του εργαζομένου αφού καταβληθεί η αποζημίωση 
του άρθρου 4 παρ. 4.α. του παρόντος. 

11. Υπάλληλος, εφόσον αδυνατεί λόγω ασθένειας να προσέλ- 
θει"για εκτέλεση της εργασίας του στον τόπο και στο χρόνο που 
επιβάλλεται, είναι υποχρεωμένος να ανακοινώσει τούτο τηλεφω¬ 
νικά στο Τμήμα Προσωπικού ή στη Γραμματεία της ΔΟΠΔ το 
αργότερο μέχρι τις 11.00 π.μ. 

12. Υπάλληλος, εφόσον αδυνατεί να προσέλθει στην εργασία 
του λόγω ανυπέρβλητου κωλύματος (ανωτέρω βία, τυχαίο γεγο¬ 
νός κ.λπ.) υποχρεούται να αποδείξει το λόγο της απουσίας ή να 
προσκομίσει Υπεύθυνη Δήλωση του Ν. 1599/86. Σε διαφορε¬ 
τική περίπτωση θεωρείται ότι απούσιασε αδικαιολόγητα. . 

Η καταβολή των αποδοχών σε περίπτωση ανυπέρβλητου κω¬ 
λύματος γίνεται κανονικά. 

13. Υπάλληλος που ασθένησε κατά τη διάρκεια της κανονικής 
του άδειας υποχρεούται να ειδοποιήσει το Τμήμα Προσωπικού ή 
τη Γραμματεία της ΔΟΠΔ για την ασθένεια. Σ’ αυτή την περί¬ 
πτωση η ασθένεια δικαιολογείται μόνο με άδεια που θα του χορη¬ 
γηθεί από το γιατρό του κύριου ασφα/.ιστικού φορέα. 

Στην προκειμένη περίπτωση γίνεται διακοπή της κανονικής 
•άδειας και συνε^ιχεται αυτή μετά τη λήξη της ασθένειας του 
υποιλλήλου. 

Άρθρο 5. Γονικές Άδειες. 

1. Γονική άδεια ανατροφής. 

1.1. Οι γονείς και των δύο φύλων δικαιούνται γονικής άδειας 
ανατροφής αφού πληρούν τις παρακάτω προϋποθέσεις: 

α. Να έχουν συμπληρώσει ένα χρόνο υπηρεσία στην Επιχεί- 

ρηοη· , 

β. Να εργάζονται και οι δύο γονείς. 

Στις παραπάνω περιπτώσεις και οι δύο γονείς δικαιούνται γο¬ 
νική άδεια ανατροφής του παιδιού ένα (1) χρόνο και μέχρι το 
παιδί να φτάσει στην ηλικία των 3 χρόνων. 

Η άδεια για τη μητέρα αρχίζει μετά τη λήξη της άδειας μητρό¬ 
τητας. Η άδεια αυτή είναι χωρίς αποδοχές. Δίνεται από την Επι-' 
χείρηση σύμφωνα με τη σειρά προτεραιότητας των αιτήσεων των 
ενδιαφερομένων δικαιούχων μέχρι να καλυφθεί ποσοστό 10% 
του συνόλου των απασχολουμένων στην Επιχείρηση για κάθε 
ημερολογιακό χρόνο. Το παραπάνω δικαίωμα έχουν και οι εργα¬ 
ζόμενοι που έχουν υιοθετήσει παιδί. 

1.2. Στην περίπτωση που υπάρχουν περισσότερα παιδιά το δι¬ 
καίωμα τω’ν γονιών είναι αυτοτελές για κάθε παιδί, εφόσον από 
τη λήξη της άδειας που δόθηκε για το προηγούμενο παιδί μεσο¬ 
λάβησε ένας (1) χρόνος πραγματικής απασχόλησής. Σε περί¬ 
πτωση συνυπηρετήσεως των γονιών αποφασίζουν με κοινή συμ¬ 
φωνία, κάθε φορά, ποιός από τους δύο θα κάνει χρήση αυτού του 
δικαιώματος· κάΐ για πόσο χρονικό διάστημα. 

1.3. Σέ περίπτωση διάστασης ή διαζυγίου ή χηρείας ή γέννη¬ 
σης παιδιού εκτός γάμου τη γονική άδεια δικαιούται ο γονιός που 

έχει την επιμέλεια του παιδιού. 

1.4 Μετά την λήξη της γονικής άδειας ανατροφής ο εργαζόμε¬ 
νος δικαιούται να επανέλθει σε όμοια θέση. 

1.5. Ο εργαζόμενος γονιός, που λαμβάνει γονική άδεια ανα¬ 
τροφής, έχει, κατά το χρονικό διάστημα της απουσίας από την ερ¬ 
γασία του, πλήρη ασφαλιστική κάλυψη από τον ασφαλιστικό του 
φορέα. Ο εργαζόμενος υποχρεούται όμως να καταβάλει ολό¬ 
κληρη την ασφαλιστική εισφορά, εργατική και εργοδοτική, που 
αντιστοιχεί σ’ αυτό το διάστημα. 

Η Επιχείρηση είναι υποχρεωμένη για την αναγγελία στον 
ασφαλιστικό φορέα των χορηγουμένων γονικών αδειών ανατρο- 

<ρήζ· 

1.6. Ο χρόνος της γονικής άδειας ανατροφής Λογίζεται ως 
πραγματική υπηρεσία των υπαλλήλων προς την Επιχείρηση για 
τον υπολογισμό των αποδοχών τους, για την χορήγηση της ετή¬ 
σιας κανονικής άδειας απουσίας και του εισοδήματος άδειας κα¬ 
θώς και για τον υπολογισμό της αποζημίωσης σε περίπτωση 
απόλυσής τους. 

1.7. Ο χρόνος της παραγράφου 1.5. λαμβάνεται υπόψη τόσο 
για τη θεμελίωση του ασφαλιστικού δικαιώματος, όσο και για την 
προσαύξηοη του ποσού της σύνταξης. 

2. Άδειοις απουσίας για ασθένεια εξαρτωμένων μελών. 

2.1. Οι υπάλληλοι, με αίτησή τους, δικαιούνται να λαμβάνουν 
άδεια με αποδοχές από την Επιχείρηση που δεν μπορεί να είναι 
μεγαλύτερη από δέκα (10) εργάσιμες ημέρες για κάθε ημερολο¬ 
γιακό χρόνο σε περίπτωση ασθένειας εξαρτωμένων παιδιών ή άλ¬ 
λων μελών της οικογένειας ως παρακάτω: 

α. Για παιδιά μέχρι 16 χρονών, φυσικά ή υιοθετημένα, εφόσον 
οι γονείς έχουν την επιμέλειά τους. 

ρ. Για παιδιά που είναι πάνω από 16 χρονών αλλά που έχουν 
αποδεδειγμένα ανάγκη από ειδικές φροντίδες, για λόγους βα- 
ρειάς ή χρόνιας ασθένειας ή αναπηρίας, εφόσον οι γονείς έχουν 
την επιμέλειά τους. 

γ. Ο ή η σύζυγος, εφόσον για λόγους οξείας, βαρειάς ή χρόνιας 
ασθένειας ή αναπηρίας (αποδεδειγμένα) δεν μπορεί να αυτοεξυ- 
πηρετηθεί. 

ο. Οι γονείς και οι άγαμοι αδελφοί και αδελφές που για λόγους 
οξείας, βαρειάς ή χρόνιας ασθένειας ή αναπηρίας ή ηλικίας (απο¬ 
δεδειγμένα) δεν μπορούν να αυτοεξυπηρετηθούν, εφόσον ο υπάλ¬ 
ληλος έ^ι την φροντίδα τους. 

2.2. Η ασθένεια ή η αναπηρία των προσώπων της παραγρά¬ 
φου 2 του παρόντος άρθρου αποδεικνύεται με πρόσφατη ιατρική 
γνωμάτευση νοσηλευτικού ιδρύματος (ΝΠΔΔ ή ΝΠΙΔ) που επο¬ 
πτεύεται από το Υπουργείο Υγείας. Η γνωμάτευση χρειάζεται 
θεώρηση από τον Διευθυντή γιατρό του Νοσηλευτικού Ιδρύματος. 
Μπορεί αντί αυτών να προσκομισθεί γνωμάτευση γιατρού του κύ¬ 
ριου ασφαλιστικού φορέα που υπάγονται τα πρόσωπα αυτά. 

2.3. Η άδεια αυτή είναι δυνατόν να χορηγείται μία φορά ή 
τμηματικά και αυξάνεται σε δώδεκα (12) εργάσιμες ημέρες άν ο 
δικαιούχος προστατεύει δύο παιδιά και σε δεκατέσσερις (14) ημέ¬ 
ρες αν τφοστατεύει περισσότερα από δύο. 

2.4. Σε περίπτωση που οι δικαιούχοι είναι σύζυγοι η άδεια 
αυτή χορηγείται στον καθένα από αυτούς χωριστά. 

2.5. Όλες οι περιπτώσεις αδειών του άρθρου (5) είναι αμέσως 
εκτελεστές μετά την υποβολή του αιτήματος των αναφερομένων 
στο Τμήμα Προσωπικού. 

Άρθρο 6. 

1. Υπάλληλοι που έχουν παιδιά ή άλλου συγγενείς α' βαθμού των 
οποίων έχουν την επιμέλεια με πνευματική, ψυχική ή σωματική 
αναπηρία, μπορούν να ζητήσουν να μειωθεί-το ωράριο εργασίας 
τους κατά δύο ώρες την ημέρα με περικοπή των αποδοχών τους 
σε ύψος που θα αποφασίσει το Δ.Σ. Το αίτημα υποβάλλεται στο 
Τμήμα Προσωπικού και είναι αμέσως εκτελεστό. 


2. Η πνευματική, ψυχική ή σωματική αναπηρία του παιδιού 
καθώς και ο καταλληλότερος για τη φροντίδα του παιδιού γονιός 
ορίζεται, με την ιατρική γνωμάτευση που προβλέπεται στο άρθρο 
5, παράγραφος 2, περίπτωση 2.2. 

3. Οι παραπάνω υπάλληλοι της παραγράφου 1 μπορούν με αί¬ 
τησή τους να επανέλθουν σε απασχόληση με πλήρες ωράριο, ανε¬ 
ξάρτητα αν εξακολουθούν να ισχύουν οι περιπτώσεις που τους 
ανάγκασαν να εργάζονται με μειωμένο ωράριο. 

Άρθρο 7, 

1. Άδειες απουσίας. 

1.1 Υπάλληλοι που έχουν παιδιά μέχρι 18 χρονών, τα οποία 
παρακολουθούν μαθήματα στοιχειώδους ή μέσης εκπαίδευσης 
διακαιούνται άδεια με αποδοχές ολόκληρή μέρα ή ορισμένες ώρες 
μέχρι τη συμπλήρωση έξι (6) εργάσιμων ημερών για κάθε σχο¬ 
λική περίοδο. Η άδεια δίνεται από την Επιχείρηση μετά τη δή¬ 
λωση απουσίας των υπαλλήλων που τη δικαιούνται, στο Τμήμα 
Προσωπικού για να επισκεφθούν το σχολείο των παιδιών τους, με 
σκοπό την παρακολούθηση της σχολικής τους επίδοσης. 

1.2 Η άδεια αυτή χορηγείται για το χρονικό διάστημα 10 Σε¬ 
πτεμβρίου μέχρι 15 Ιουνίου κάθε χρόνο ή για το χρόνο ορίζεται η 
σχολική περίοδος. 

1.3 Η άδεια απουσίας χορηγείται στον ένα από τους δύο γο¬ 
νείς. Αν και οι δύο γονείς απασχολούνται στην Επιχείρηση, απο¬ 
φασίζουν με κοινή συμφωνία, κάθε φορά, ποιός από τους δύο θα 
κάνει χρήση αυτού του δικαιώματος και για πόσο χρονικό διά¬ 
στημα. Το συνολικό διάστημα άδειας απουσίας και για τους δύο 
γονείς δεν μπορεί να υπερβαίνει τη διάρκεια που ορίζεται στην πε¬ 
ρίπτωση (1.1.) της παραγράφου (1) του άρθρου 7. 

1.4. Ο χρόνος απουσίας των υπαλλήλων της παραγράφου (1) 
λογίζεται σαν χρόνος πραγματικής υπηρεσίας όπως και στην πε¬ 
ρίπτωση (1.5.) της παραγράφου (1) του άρθρου 5. 

1.5. Όλες οι άδειες των άρθρων 4 μέχρι και 7 γνωστοποιού¬ 
νται στους καθ’ ύλην Διευθυντές και στον ΔΟΠΔ. 

Άρθρο 8. 

1. Άδεια Γάμου 

Υπάλληλοι που παντρεύονται δικαιούνται άδεια με αποδοχές 
10 εργάσιμες ημέρες πέραν της καν. άδειας του χρόνου που δι¬ 
καιούνται. Η άδεια αυτή μπορεί να αρχίζει και μία εβδομάδα του¬ 
λάχιστον πριν την ημερομηνία του γάμου. Με την επιστροφή προ¬ 
σκομίζεται και η ληξιαρχική πράξη του γάμου. 

Άρθρο 9. 

1. Άδεια Κηδείας 

Σε περιπτώσεις θανάτου συζύγου ή συγγενών α' βαθμού χορη¬ 
γούνται άδειες με αποδοχές μέχρι 3 εργάσιμες ημέρες. Σε περι¬ 
πτώσεις θανάτου συγγενών β' βαθμού χορηγούνται 2 ημέρες. 

Άρθρο 10, 

1. Άδειες Αθλητικές 

Σε υπαλλήλους αθλητές που συμμετέχουν σε διεθνείς αθλητι¬ 
κούς αγώνες χορηγείται άδεια με αποδοχές για το χρόνο της 
συμμετοχής τους. Η παραπάνω άδεια χορηγείται και στους 
υπαλλήλους που συνοδεύουν τις αθλητικές ομάδες. Για τη χορή¬ 
γηση της άδειας απαιτείται έγγραφο της Γενικής Γραμματείας 
Αθλητισμού. 

Άρθρο 11. 

1. Συνδικαλιστικές άδειες 

1. Ο εργοδότης έχει την υποχρέωση να διευκολύνει τα μέλη 
των διοικητικών συμβούλων, των ελεγκτικών επιτροπών και 
τους αντιπροσώπους των πρωτοβαθμίων στις δευτεροβάθμιες 

συνδικαλιστικές οργανώσεις κατά την άσκηση των καθηκόντων 
τους. 

2. 0 εργοδότης παρέχει: 

α. Στους Πρόεδρο, Αντιπρόεδρο, Γενικό Γραμματέα των πρω¬ 
τοβαθμίων συνδικαλιστικών οργανώσεων άδειας απουσίας έως 5 
ημέρες το μήνα αν τα μέλη τους είναι 500 και άνω, και ως τρεις 
ημέρες αν είναι λιγότερο. 

β. Στους αντιπροσώπους στις δευτεροβάθμιες και τριτοβάθ¬ 
μιες οργανώσεις άδεια απουσίας για όλη τη διάρκεια συνεδρίων 
που συμμετέχουν. 

γ. Άδειες απουσίας για ημερίδες. Σεμινάρια, Συνέδρια για την 
εκπαίδευση συνδικαλιστικών στελεχών εφόσον οργανώνονται από 
δευτεροβάθμιες και τριτοβάθμιες συνδικαλιστικές οργανώσεις. 
Τα έξοδα συμμετοχής δύνανται να καλυφθούν με έγκριση του 
Δ,Σ. 

3. Ο χρόνος απουσίας των εργαζομένων κατά τις διατάξεις 
της προηγούμενης παραγράφου θεωρείται χρόνος πραγματικής 
εργασίας για όλα τα δικαιώματα που απορρέουν από την εργα¬ 
σιακή και ασφαλιστική σχέση. 

Οι άδειες των παραπάνω παραγράφων είναι με αποδοχές. 

ΚΕΦΑΛΑΙΟ Δ’ 

Άρθρο 12. 

Ι.'Άδειες άνευ αποδοχών 

1. Σύμφωνα με τις υπηρεσιακές ανάγκες της Επιχείρησης 

στους υπαλλήλους, μετά από αίτησή τους, μπορεί η Επιχείρηση 
να χορηγεί άδειες άνευ αποδοχών και αφού οι υπάλληλοι έχουν 
εξαντλήσει την κανονική τους άδεια. · ■ _ 

2. Άδεια άνευ αποδοχών μπορούν να πάρουν οι υπάλληλοι 
που έχουν υπηρεσία στην Επιχείρηση τουλάχιστον ένα εξάμηνο. 

β. Οι Διευθυντές εγκρίνουν άδειες χωρίς αποδοχές για διά¬ 
στημα μέχρι 3 μέρες για τους μισθωτούς που υπάγονται στη 
Διεύθυνσή τους. Σε περίπτωση άρνησης ο εργαζόμενος προσφεύ¬ 
γει στον Πρόεδρο του Δ.Σ. ή τον αναπληρωτή του. 

4. Ο Πρόεδρος του Δ.Σ. εγκρίνει άδειες χωρίς αποδοχές από 4 
μέχρι 30 εργάσιμες ημέρες για όλο το προσωπικό. Ο Πρόεδρος 
ανακοινώνει στο Δ.Σ. τις άδειες των 15 ημερών. 

"^5. Ο Πρόεδρος του Δ.Σ εγκρίνει άδειες χωρίς αποδοχές για 
τους Διευθυντές, Δικηγόρους και τις Γραμματείες της Διοίκησης 
για διάστημα μέχρι 30 εργάσιμες ημέρες. 

6. Στο Δ.Σ. θα εισάγεται το αίτημα της άδειας χωρίς αποδο¬ 
χές άνω των 30 ημερών με εισήγηση του αρμοδίου Διευθυντή 
που εγκρίνεται από τον Πρόεδρο του Δ.Σ. 

7. Για όλες τις άδειες χωρίς αποδοχές σε περίπτωση άρνησης 
έγκρισης τους και από τον Πρόεδρο το θέμα εισάγεται αυτοδίκαια 
στο πρώτο Δ.Σ. 

8. Μετά την επιστροφή του υπαλλήλου από την άδεια απου¬ 
σίας η Επιχείρηση υποχρεούται να εντάξει τον υπάλληλο σε όμοια 
θέση. 

9. Οι αιτήσεις των αναφερομένων για άδεια άνευ αποδοχών 
εξατάζονται με τη σειρά προτεραιότητας που υποβάλλονται τα αι¬ 
τήματα. 

10. Για όλες τις περιπτώσεις των αδειών άνευ αποδοχών ο 
χρόνος απουσίας και μέχρις απουσίας 1 έτους των υπαλλήλων 
από την Επιχείρηση υπολογίζεται στην υπηρεσιακή εξέλιξη των 
υπαλλήλων για τον υπολογισμό απονομής τριετιών, επιδομάτων 
ετήσιας κανονικής άδειας, δώρων Χριστουγέννων και Πάσχα και 
αφαιρείται από τον υπολογισμό αποζημίωσης σε περίπτωση από¬ 
λυσης. 

ΚΕΦΑΛΑΙΟ Ε' 

Άρθρο 13. 

Συμμετοχή σε Συνέδρια - Σεμινάρια . 

1. Οι υπάλληλοι της ΔΕΠΟΣ συμμετέχουν μετά από απόφαση 


του Δ.Σ. σε Διεθνή Συνέδρια οργανισμών που η Ελλάδα είναι μέ¬ 
λος με την προϋπόθεση της εγκρίσεως της συμμετοχής τους από 
τον Υπουργό. 

2. Για Συνέδρια - Σεμινάρια στην Ελλάδα που έχουν σχέση με 
το αντικείμενο της ΔΕΠΟΣ ή τη λειτουργία της, η συμμετοχή 
των υπαλλήλων της ΔΕΠΟΣ καθορίζεται από τον Πρόεδρο του 
Δ.Σ. ή τον αναπληρωτή του. 

3. Και στις δύο περιπτώσεις η άδεια συμμετοχή είναι με απο¬ 
δοχές και τα έξοδα παραοτάσεως καλύπτονται από την επιχεί- 
ρηση. 

Άρθρο 14. 

Άδειες για συμμετοχή σε Συνέδρια - Σεμινάρια και ερευνητικά 
προγράμματα σχετικά με το αντικείμενο της ΔΕΠΟΣ. 

1. Υπάλληλοι της ΔΕΠΟΣ μπορούν να συμμετέχουν σε Συνέ¬ 
δρια - Σεμινάρια και ερευνητικά προγράμματα, στην ημεδατιή και 
(χλλοδαπή, σχετικά με το αντικείμενο της ΔΕΠΟΣ, εφόσον η πρό¬ 
σκληση απευθύνεται στην Επιχείρηση. 

2. Η επιλογή του υπαλλήλου για την συμμετοχή σε Συνέδρια - 
Σεμινάρια της παραγράφου (1) του παρόντος άρθρου θα γίνεται 
από τον Γενικό Διευθυντή ή τον Πρόεδρο του Δ.Σ. μετά από την 
υποβολή σχετικών αιτήσεων στο Τμήμα Προσωπικού των ενδια¬ 
φερομένων. 

3. Τα κριτήρια της επιλογής είναι αντικειμενικά και προσδιορί¬ 
ζονται ως εξής: 

α. Να έχει ειδίκευση για το θέμα σχετικά με το Συνέδριο - Σε¬ 
μινάριο. 

β. Ειδικές μελέτες και εργασίες στο αντικείμενο και αντίστοιχη 
απασχόληση στη ΔΕΠΟΣ. 

4. Υπάλληλοι που συμμετέχουν σε Συνέδρια - Σεμινάρια και 
ερευνητικά προγράμματα σύμφωνα με την παράγραφο (1) του 
παρόντος άρθρου μετά την επιστροφή τους υποχρεούνται να προ¬ 
σκομίσουν στην Επιχείρηση τις εισηγήσεις και το ϋλικό σχετικά 
με το θέμα καθώς επίσης και την τυχόν ανακοίνωσή του στο συνέ¬ 
δριο εντός ενός μηνός από την επιστροφή του στην Επιχείρηση. 

5. Η διάρκεια αδειών της παραγράφου (1) του παρόντος άρ¬ 
θρου ορίζεται το πολύ μέχρι δεκαπέντε (15) ημέρες μη υπολογι¬ 
ζόμενων των ημερών ταξιδιού. 

6. Η άδεια αυτή είναι με αποδοχές και την εγκρίνει ο Πρόεδρος 
του Δ.Σ. ή ο αναπληρωτής του. 

7. Τα έξοδα συμμετοχής, μεταβάσεως και παραμονής βαρύ¬ 
νουν την ΔΕΠΟΣ και το ύψος της ημερήσιας αποζημίωσης είναι 
αυτό που ορίζεται από τις αποφάσεις της ΔΕΠΟΣ. 

8. Η χορήγηση τέτοιων αδειών (παράγραφος 1) δεν μπορεί να 
γίνει στον ίδιο υπάλληλο για τρίτη φορά ετησίως σε παρόμοια Συ- 
νέδρια”- Σεμινάρια και ερευνητικά προγράμματα. Μπορεί να δο¬ 
θεί στον ίδιο υπάλληλο, τέτοια άδεια, για τρίτη φορά εφόσον το 
αντικείμενο των Συνεδρίων είναι εντελώς εξιδεικευμένο και δεν 
μπορεί η επιχείρηση να αντιπροσωπευτεί από άλλον υπάλ¬ 
ληλο. 

9. Ο χρόνος άδειος για άδειες της παραγράφου (1) του παρό¬ 
ντος άρθρου λογίζεται σαν χρόνος πραγματικής υπηρεσίας στην 
Επιχείρηση. 

ΚΕΦΑΛΑΙΟ ΣΤ’ 

ΕΚΠΑΙΔΕΥΤΙΚΕΣ ΑΔΕΙΕΣ 
Άρθρο 15. 

Άδειες σπουδαστικές - φοιτητικές - μεταπτυχιακές 

1. Η ΔΕΠΟΣ υποχρεούται να δίνει άδεια με αποδοχές στο 
Προσωπικό που δεν έχει συμπληρώσει το 25ο έτος της ηλικίας 
και είναι μαθητές, σπουδαστές ή φοιτητές. 

Η άδεια δίνεται ανά δύο (2) μέρες για κάθε μάθημα. 

Η μία μέρα υποχρεωτικά την ήμερα των εξετάσεων, η δε άλλη 

μία μέρα πριν ή μετά τις εξετάσεις. 

Ο υπάλληλος που μπορεί να πάρει την παραπάνω άδεια πρέπει 
αποδεδειγμάνα να φοιτά ή να σπουδάζει σε Ανώτερα ή Ανώτατα 
Εκπαιδευτικά Ιδρύματα του Κράτους ή·σε Ισότιμα αναγνωρι¬ 
σμένα της αλλοδαπής. 

Μετά το πέρας των εξετάσεων ο υπάλληλος υποχρεούται να 
προσκομίσει σχετική βεβαίωση της Σχολής στην οποία να φαίνε¬ 
ται η συμμετοχή του στις εξατάσεις. 

2. Υπάλληλος που κάνει μεταπτυχιακές σπουδές σε κλάδο της 
ειδικότητάς του τυγχάνει τουλάχιστον των ιδίων προνομίων της 
παραγράφου 1 του παρόντος άρθρου εφόσον δεν γίνεται χρήση 
των προνομίων του άρθρου 17. Στην περίπτωση αυτή δεν υπάρ¬ 
χει όριο ηλικίας και η άδεια χορηγείται (20 εργάσιμες μέρες το 
χρόνο) για τόσα χρόνια όσα αυτά που χρειάζονται για τις μετα¬ 
πτυχιακές σπουδές και ισχύει για την απόκτηση ενός (1) μετα¬ 
πτυχιακού τίτλου. 

3. Ο χρόνος της αδείας των περιπτώσεων 1 και 2 θεωρείται 
ως χρόνος πραγματικής υπηρεσίας στην Επιχείρηση και μετράει 
στην μισθολογική και διοικητική εξέλιξη των υπαλλήλων. 

4. Οι άδειες του άρθρου αυτού χορηγούνται μετά από αίτηση 
των ενδιαφερομένων, στο Τμήμα Προσωπικού μετά από έγκαιρη 
ενημέρωση του αρμόδιου Διευθυντή. 

Άρθρο 16% 

1. Το Δ.Σ. της ΔΕΠΟΣ δύναται να χορηγεί εκπαιδευτικές 
άδειες απουσίας που δεν υπάγονται στο άρθρο 15 στο προσωπικό 
μετά από σχετικό αίτημα των ενδιαφερομένων. 

Το αίτημα υποβάλλεται στη ΔΟΠΔ και προωθείται σχετική ει¬ 
σήγηση στον Πρόεδρο του Δ.Σ. με σκοπό το θέμα να φτάσει στο 
Δ.Σ. 

Το αίτημα αυτό απαραίτητα θα συνοδεύεται από θετική ή αρ¬ 
νητική εισήγηση του αρμόδιου Προϊστάμενου και Διευθυντή. 

Στην προκειμένη περίπτωση ο Πρόεδρος Δ.Σ. εξετάζει τις υπη¬ 
ρεσιακές ανάγκες και ανάλογα εισηγείται στο αμέσως επόμενο 
Δ.Σ. από την ημερομηνία κατάθεσης του αιτήματος και το αργό¬ 
τερο εντός μηνός. 

2. Οι άδειες της παραγράφου (1) του παρόντος άρθρου μπορεί 
να διαρκούν το πολύ μέχρι έξι (6) μήνες. 

3. Η Επιχείρηση χορηγεί αυτές τις άδειες της παραγράφου (1) 
το πολύ μέχρι 5% του προσωπικού για κάθε ημερολογικό χρόνο. 

4. Οι άδειες της παραγράφου (1) δίνονται για την ημεδαπή ή 
αλλοδαπή, με αποδοχές. 

5. Σε καμμία περίπτωση η ΔΕΠΟΣ δεν καταβάλει τα έξοδα 
μετακίνησης. 

6. Ο χρόνος που διαρκεί η εκπαιδευτική άδεια υπολογίζεται 
σαν πραγματικός χρόνος υπηρεσίας στην Επιχείρηση. Ο χρόνος 
αυτός μετράει για την υπηρεσιακή εξέλιξη και την απονομή τριε¬ 
τιών. 

Δεν θεωρείται επιπρόσθετο προσόν" για την γρηγορότερη υπη¬ 
ρεσιακή εξέλιξη του υπαλλήλου σε σχέση με άλλον υπάλληλο που 
δεν έχει κάνει αυτή την εκπαιδευτική άδεια αν δεν παρέλθουν 3 
χρόνια υπηρεσίας στη Επιχείρηση μετά τη λήξη της άδειας. 

7. Η Επιχείρηση είναι υποχρεωμένη, μετά την επιστροφή του 
υπαλλήλου από την εκπαιδευτική άδεια, να τοποθετήσει αυτόν 
τουλάχιστον στην ίδια ή σε παρόμοια θέση. 

8. Ο υπάλληλος με την επιστροφή του στην Επιχείρηση υπο- 
χρεούται να προσκομίσει βεβαίωση της συμμετοχής του στην συ¬ 
γκεκριμένη εκπαίδευση. Αν η βεβαίωση προέρχεται από εκπαι¬ 
δευτικό ίδρυμα της αλλοδαπής απαιτείται θεώρηση αυτής από 
την ελληνική Πρεσβεία ή το Προξενείο. 

9. Οι ελάχιστες προϋποθέσεις για τη χορήγηση άδειας της πα¬ 
ραγράφου (1) του παρόντος άρθρου είναι: 

α. Το αντικείμενο της εκπαίδευσης να είναι σχετικό με αυτό 
της Επιχείρησης. 


β. Ο υπάλληλος να έχει τουλάχιστον διετή συνεχή υπηρεσία 
στη ΔΕΠΟΣ. 

γ. Να μην έχει άλλη τέτοια άδεια στα προηγούμενα 2 χρόνια 
με το ίδιο αντικείμενο σπουδών. 

10. Ο υπάλληλος υποχρεούται να παραμείνει στην Επιχείρηση 
τουλάχιστον δπλάσιο χρόνο αυτού που του χορηγήθηκε με απο¬ 
δοχές. 

11. Σε περίπτωση που ο υπάλληλος αποχωρήσει οικειοθελώς 
ή προκαλέσει ηθελημένα λόγο απόλυσής του και εφόσον δεν έχει 
συμπληρώσει το χρόνο υπηρεσίας στην Επιχείρηση της παραγρά¬ 
φου (1) θεωρείται παραιτηθείς και υποχρεούται να επιστρέφει τις 
αποδοχές του που έλαβε από την Επιχείρηση στο χρόνο της 
αδείας του. 

Η επιστροφή υποχρεωτικά πρέπει να γίνει σε ένα δίμηνο και σε 
διαφορετική περίπτωση εφαρμόζονται οι διατάξεις του Νόμου 
περί εισπράξεως δημοσίων εσόδων. 

12.0 υπάλληλος σε καμμία περίπτωση δεν μπορεί να μεταβά- 
λει χωρίς έγκριση του Δ.Σ. κατά τηγ διαδικασία της παραγράφου 
1 το θέμα της εκπαίδευσης. Στις παραπάνω περιπτώσεις: (α) για 
την μεταβολή του θέματος της εκπαίδευσης ο υπάλληλος ανακα¬ 
λείται και εφόσον είχε άδεια με αποδοχές υπόκειται στις υποχρε¬ 
ώσεις της παραγράφου (11), (β) χρησιμοποίηση της εκπαιδευτι¬ 
κής άδειας χωρίς τις προϋποθέσεις της παραγράφου (8) αποτελεί 
πειθαρχικό παράπτωμα, δυνάμενο να επισύρει την ποινή της απότ 
λύσης και υπόκειται στις υποχρεώσεις της παραγράφου (11). 

Άρθρο 17. 

Μεταπτυχιακές εκπαιδευτικές άδειες για την απόκτηση ΜΑ- 
ΣΤΕΡ ή Διδακτορικού στην αλλοδαπή. 

1. Το Δ.Σ. της ΔΕΠΟΣ δύναται να χορηγεί εκπαιδευτικές 
άδειες με αποδοχές που δεν υπάγονται στο άρθρο (15) του παρό¬ 
ντος κανονισμού, στο επιστημονικό προσωπικό της μετά από σχε¬ 
τικό αίτημα των ενδιαφερομένων. 

■ Το αίτημα υποβάλλεται στην οικεία Δ/νση και στη ΔΟΠΔ και 
προωθείται σχετική εισήγηση στον Πρόεδρο του Δ.Σ. με σκοπό το 
αίτημα να φτάσει στο Δ.Σ. 

Το αίτημα αυτό απαραίτητα θα συνοδεύεται με θετική ή αρνη¬ 
τική εισήγηση του αρμόδιου Διευθυντή. 

Κατόπιν ο Πρόεδρος του Δ.Σ. εξετάζει τις υπηρεσιακές ανά¬ 
γκες και ανάλογα εισηγείται στο Δ.Σ. 

2. Οι άδειες της παραγράφου (1) του παρόντος άρθρου γιά χο- 
ρήγηση τίτλου ΜΑΣΤΕΡ μπορεί να είναι χρονικής διάρκειας ενός 
(1) χρόνου και δύναται να παραταθούν με νέα απόφαση του Δ.Σ. 
για ένα εξάμηνο με αποδοχές, και 6 μήνες άνευ αποδοχών. 

3. Οι άδειες χορηγούνται για την αλλοδαπή για συναφή θέ¬ 
ματα με το αντικείμενο και τις εργασίες της ΔΕΠΟΣ. 

4. Πέραν των τακτικών αποδοχών ο υπάλληλος δικαιούται 
■ εξόδων μετακίνησης, διδάκτρων και διαμονής ίσο με το εκάστοτε 
επιτρεπόμενο για σπουδαστές συνάλλαγμα, και μετά από υπο¬ 
βολή των σχετικών εγγράφων. 

5. Η επιχείρηση χορηγεί άδειες της παραγράφου (1) του παρό¬ 
ντος άρθρου μέχρι το 10% του επιστημονικού προσωπικού για 
κάθε ημερολογιακό χρόνο. 

6. Ο χρόνος άδειας της εκπαιδευτικής άδειας υπολογίζεται 
σαν πραγματικός χρόνος υπηρεσίας στην Επιχείρηση εφόσον η 
εκπαίδευση είναι επιτυχής και μετράει για την υπηρεσιακή εξέ¬ 
λιξη, την απονομή τριετιών και με την προσκόμιση του τίτλου 
σπουδών γίνεται ανάλογη εφαρμογή του κανονισμού μισθολογίου 
της ΔΕΠΟΣ. 

7. Η επιχείρηση είναι υποχρεωμένη, μετά την επιστροφή του 
υπαλλήλου από την εκπαιδευτική άδεια να τοποθετήσει αυτόν 
τουλάχιστον στην ίδια ή σε παρόμοια θέση. 

8. Οι ελάχιστες προϋποθέσεις για την χορήγηση άδειας της 
παραγράφου (1) του παρόντος άρθρου είναι: 



ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


α) Ο υπάλληλος να έχει συμπληρώσει 3ετή τουλάχιστον προϋ¬ 
πηρεσία στην ΔΕΠΟΣ. 

β) Να ανήκει στο προσωπικό και να έχει επιδείξει εξαιρετική 
επίδοση σε ειδικότερες σπουδές ή επιμόρφωση ή ενημέρωση στην 
ημεδαπή ή στην αλλοδαπή, συναφείς προς την εκτελουμένη από 
αυτόν υπηρεσίας, ή σε συγκεκριμένα συμφέροντα και ανάγκες της 
επιχείρησης. 

γ. Ειδικά για διδακτορική διατριβή στην αλλοδαπή μόνο στην 
περίπτωση που δεν μπορεί να γίνει στην Ελλάδα, θα πρέπει να 
έχει απαραίτητα ΜΑΣΤΕΡ. 

9. Οι υποχρεώσεις του υπαλλήλου κατά το διάστημα που διαρ- 
κεί η εκπαιδευτική άδεια είναι: 

α. Υποχρεούται όπως κάθε εξάμηνο, με ποινή ανάκλησης της 
άδειας με αναφορές του να καθιστά ενήμερη την Επιχείρηση για 
την πορεία της εκπαίδευσής του. 

β. Τα πιστοποιητικά εκπαίδευσής του επικυρώνονται από τις 
διπλωματικές ή Προξενικές Αρχές. 

10. Υποχρεώσεις του υπαλλήλου μετά τη λήξη της εκπαιδευ¬ 
τικής άδειας είναι: 

α. Οφείλει επανερχόμενος από την άδεια, να υποβάλει στο 
Τμήμα προσωπικού επιτυχή τίτλο σπουδών και αντίστοιχη ανα¬ 
γνώριση του ΔΙΚΑΤΣΑ εντός έξι μηνών εκτός εάν η καθυστέ¬ 
ρηση πέραν του όμήνου οφείλεται στο ΔΙΚΑΤΣΑ. 

β. Ο υπάλληλος υποχρεούται μετά την απόκτηση του ΤΙ- 
ΤΑΟΥ να υπηρετήσει δια 5 χρόνια στην Επιχείρηση. 

γ. Ο υπάλληλος που αποχωρεί οικειοθελώς ή προκαλεί λόγο 
για απόλυση από την Επιχείρηση προ της συμπλήρωσης του χρο¬ 
νικού ορίου της περίπτωσης (α), υπολογίζεται σαν παραιτηθείς 
και υποχρεούται να επιστρέφει μέσα σ’ ένα εξάμηνο, τις ληφθείσες 
κατά το ^όνο της άδειας αποδοχές και αντίστοιχα έξοδα. 

Σε περίπτωση αρνήσεως της καταβολής των χρημάτων εφαρ¬ 
μόζονται οι διατάξεις του Νόμου περί εισπράξεως Δημοσίων Εσό¬ 
δων. 

δ. Αν ο υπάλληλος χρησιμοποιήσει την εκπαιδευτική άδεια 
χωρίς τις προϋποθέσεις της παραγράφου (9) ανακαλείται αμέσως 
επιστρέφει τα μέχρι εκείνη τη στιγμή εισπραχθέντα, από την Επι¬ 
χείρηση ποσά, και παραπέμπεται στο πειθαρχικό συμβούλιο με το 
ερώτημα της απόλυσης. 

11. Αν ο υπάλληλος αποτύχει στην απονομή τίτλου σπουδών 
ΜΑΣΤΕΡ τότε εφαρμόζονται οι παρακάτω διατάξεις: 

α. Σε περίπτωση αποτυχίας στις εξετάσεις στο 30% των μα¬ 
θημάτων επιστρέφει το 1/2 των τακτικών αποδοχών που έλαβε 
κατά το χρονικό διάστημα των σπουδών. 

Ο χρόνος δεν μετράει σαν προϋπηρεσία και λογίζεται η άδεια 
σαν χωρίς αποδοχές με όλες τις επιπτώσεις του άρθρου 12 παρ. 
( 11 ). , 

β. Σε περίπτωση αποτυχίας του 60% των μαθημάτων υπο- 
χρεούται στην επιστροφή των αποδοχών και εξόδων που έλαβε 
κατά το χρονικό διάστημα των σπουδών. 

Ο χρόνος δεν μετράει σαν προϋπήρεσία και λογίζεται η άδεια 
σαν χωρίς αποδοχές με όλες τις επιπτώσεις του άρθρου 12 παρά¬ 
γραφος (11). 

γ. Σε περίπτωση αποτυχίας προσκόμισης του τίτλου ΜΑΣΤΕΡ 


αλλά προσκόμισης μεταπτυχιακού διπλώματος μικρότερης στάθ¬ 
μης δεν υποχρεούται στην επιστροφή των αποδοχών που έλαβε 
κατά το χρονικό διάστημα των σπουδών. 

Ο μισός χρόνος δεν μετράει σαν προϋπηρεσία και λογίζεται η 
άδεια σαν χωρίς αποδοχές στο μισό με όλες τις επιπτώσεις του 
άρθρου 12 παράγραφος (11). 

12. Αδεια για διδακτορική διατριβή του επιστημονικού προ¬ 
σωπικού της ΔΕΠΟΣ χορηγείται για την αλλοδαπή μόνο εφόσον 
δεν υπάρχει η δυνατότητα στα Ελληνικά Α.Ε.Ι. είναι απαραίτητη 
η επιμόρφωση του υπαλλήλου. 

Σ αυτήν την περίπτωση δηλαδή στην αλλοδαπή, χορηγεί 
άδεια 2 ετών μετ’ αποδοχών και έως 2 ετών άνευ αποδοχών. 

13. Η διάρκεια της άδειας διδακτορικού στην ημεδαπή είναι 
μέχρι το πολύ ένα μήνα με αποδοχές για κάθε έτος σπουδών, σε 
σύνολο 4 ετών χορηγείται με απόφαση του Δ.Σ. μετά από αίτημα 
του υπαλλήλου στη ΔΟΠΔ κάι αντίστοιχη εφαρμογή του άρθρου 
(17) παράγραφος (1). 

14. Τα κριτήρια για την επιλογή των υπαλλήλων είναι αυτά 
της παραγράφου (8). Κατά την επιλογή προηγείται ο υπάλληλος 
που έχει αποκτήσει ΜΑΣΤΕΡ. 

15. Σε περίπτωση αποτυχίας προσκόμισης τίτλου Διδακτορι¬ 
κού, ο υπάλληλος υποχρεούται στην καταβολή του 1 /2 των απο¬ 
δοχών που πήρε στο χρόνο αδείας με όλες τις επιπτώσεις του άρ¬ 
θρου 12 παράγραφος (11). 

• Άρθρο 18. 

Άδεια κυήσεως και λοχείας. 

Η ΔΕΠΟΣ παρέχει άδεια μετ’ αποδοχών στις μέλλουσες μητέ- 
ρες εργαζόμενες σ αυτή, 120 ημερών. Κατά το διάστημα της 
απουσίας των, λόγω κυήσεως και τοκετού, η Επιχείρηση κατα¬ 
βάλλει πλήρεις αποδοχές μείον αυτά που καταβάλει το Ι^. Δεν 
αφαιρούνται τα ιατρικά έξοδα, ούτε το υπό το ΙΚΑ καταβαλλό¬ 
μενο επίδομα κυοφορίας - τοκετού. 

. Άρθρο 19. 

Κάθε ευνοϊκότερη για τον εργαζόμενο διάταξη νόμου ή ρύθ¬ 
μιση υπερισχύει του παρόντος. 

Ο Πρόεδρος Ο Αντιπρόεδρος 

ΑΕΩΝΙΔΑΣ ΑΟΓΟΘΕΤΗΣ ΑΝΤΩΝΗΣ ΠΡΩΤΟΝΟΤΑΡΙΟΣ 

Μέλη 

Β. ΒΟΥΔΟΥΡΗΣ 
Γ. ΣΤΑΘΗΣ 
Κ. ΣΙΩΖΟΣ 
Σ. ΒΑΡΟΥΤΣΗΣ 
Α. ΣΙΟΑΑ 
Κ. ΣΦΑΕΑΑΟΣ 

Ακριβές απόσπασμα πρακτικού της 189/29.11.1989 συνεδρία- 
οηι;· 

ο Πρόεδρος 

ΑΕΩΝΙΔΑΣ ΑΟΓΟΘΕΤΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από Β.ΟΟ’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καηοδιστρίου 25 τηλ.: 52.39.762 
•ΒΙΒΛΙΟΘΗΚΗ; Σολωμού 51 τηλ.: 52.48.188 

* Για φωτοαντίγραφα ηαλαιών τευχών στην οδό Σολωμού 51 τηλ.: 52.48.141 

* Τμήμα ηληροφόρησης: Για τα δημοσιεύματα των ΦΕΚ τηλ.: 52,25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχο ς τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κόθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Η ετήσια συνδρομή είναι; 


α)Ι 

Ία 

το Τεύχος Α' 

Δρχ. 

8.500 

β) 

» 

» 

» 

Β’ 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

». 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

.» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

1) 

» 

» 

» 

Α.Ε. βι Ε.Π.Ε. 

» 

25.000 

ια) 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΚΟ ΤΥΠΟΓΡΑΦΕΙΟ 



















